कांग्रेस को अपने गायब विधायकों को लेकर चिंतित होना चाहिए। जेडीएस के विधायक कांग्रेस के साथ गठबंधन के फैसले को लेकर नाराज हो सकते हैं। दरअसल, जेडीएस के नेताओं ने चुनाव पूर्व सिद्धारमैया और कांग्रेस शासन के खिलाफ खूब चुनाव प्रचार किया था। वैसे ही लिंगायत नेता जेडीएस के सहयोगियों जोकि वोक्कालिगा समुदाय से हैं के साथ गठबंधन को लेकर नाराज हैं। ऐसे में इन दो प्रतिद्वंद्वी पार्टियों के विधायकों के लिए हाथ मिलाने का फैसला आदर्श नहीं हो सकता, जो एक दूसरे की विपरीत विचारधारा वाले लोगों से हाथ मिलाने की बजाय बीजेपी पार्टी में शामिल होना ज्यादा सही मानते हैं।